**NOTA DE FUNDAMENTARE**

**la proiectul hotărârii Comitetului executiv al Băncii Naționale a Moldovei „Pentru modificarea Regulamentului cu privire la plasarea, tranzacționarea și răscumpărarea valorilor mobiliare de stat în formă de înscriere în cont”**

|  |
| --- |
| **1. Denumirea sau numele autorului și, după caz, a/al participanților la elaborarea proiectului actului normativ** |
| Autori ai proiectului sunt Ministerul Finanțelor, desemnat responsabil pentru îndeplinirea obligațiilor și atribuțiilor de administrare a datoriei de stat și a garanțiilor de stat, și Banca Națională a Moldovei, în calitate de agent al statului. |
| **2. Condițiile ce au impus elaborarea proiectului actului normativ** |
| 2.1. Temeiul legal sau, după caz, sursa proiectului actului normativ |
| Proiectul hotărârii Comitetului executiv al Băncii Naționale a Moldovei „Pentru modificarea Regulamentului cu privire la plasarea, tranzacționarea și răscumpărarea valorilor mobiliare de stat în formă de înscriere în cont” (în continuare – proiectul hotărârii) a fost elaborat în temeiul art. 40 din Legea nr. 548/1995 cu privire la Banca Națională a Moldovei și art. 22 și 221 din Legea nr. 419/2006 cu privire la datoria sectorului public, garanțiile de stat și recreditarea de stat. |
| 2.2. Descrierea situației actuale și a problemelor care impun intervenția, inclusiv a cadrului normativ aplicabil și a deficiențelor/lacunelor normative |
| Actualmente, Regulamentul cu privire la plasarea, tranzacționarea şi răscumpărarea valorilor mobiliare de stat în formă de înscriere în cont, aprobat prin Hotărârea Comitetului executiv al Băncii Naționale a Moldovei nr.170/2018 și Ordinul ministrului finanțelor nr.129/2018, conține doar definiția operațiunii de preschimbare a valorilor mobiliare de stat, fără a detalia normele aferente acesteia. Astfel, elaborarea proiectului de hotărâre este determinată de necesitatea dezvoltării cadrului de reglementare pentru implementarea operațiunilor de răscumpărare și preschimbare a valorilor mobiliare de stat (switch), care reprezintă instrumente utile în gestionarea riscurilor de refinanțare asociate datoriei de stat interne și în reprofilarea scadenței acesteia.Elaborarea proiectului de hotărâre este determinată de asemenea de necesitatea revizuirii criteriilor de evaluare a performanțelor dealerilor primari și diversificării instrumentelor pentru gestionarea datoriei de stat, prin introducerea operațiunilor de preschimbare și răscumpărare, ceea ce va contribui la dezvoltarea unei piețe mai competitive și mai flexibile în gestionarea datoriei de stat.În procesul de consultare publică a proiectului hotărârii, a fost organizată o ședință cu dealerii primari și cu Asociația băncilor din Republica Moldova, în cadrul căreia au fost discutate modificările propuse. De asemenea, în scopul soluționării tuturor aspectelor tehnice necesare derulării proceselor ce țin de operațiunile de preschimbare a valorilor mobiliare de stat, au fost purtate discuții între părțile implicate: Depozitarul central unic al valorilor mobiliare, Ministerul Finanțelor, Banca Națională a Moldovei și reprezentanții Bloomberg, pentru ajustarea și integrarea componentelor tehnice necesare desfășurării acestor operațiuni. |
| **3. Obiectivele urmărite și soluțiile propuse** |
| 3.1. Principalele prevederi ale proiectului și evidențierea elementelor noi |
| Proiectul hotărârii este elaborat în vederea atingerii obiectivului de dezvoltare a pieței interne a valorilor mobiliare de stat, stabilit în Programul „Managementul datoriei de stat pe termen mediu (2025-2027), aprobat prin Hotărârea Guvernului nr.892/2024”.Revizuirea criteriilor de evaluare a dealerilor primari are ca scop creșterea competiției între aceștia și întărirea sistemului dealerilor primari, promovând astfel dezvoltarea pieței și diversificarea portofoliului datoriei de stat interne.În acest scop, proiectul stabilește următoarele modificări:1. La Capitolul I sunt introduse noțiuni noi și ajustate cele existente, pentru a uniformiza terminologia utilizată în cadrul proiectului cu alte acte normative în vigoare.2. Completarea cu Capitolul II2 „Preschimbarea VMS”, care stipulează modalitatea de efectuare a operațiunilor de preschimbare, elementele preschimbării, participanții la licitațiile de preschimbare. În acest sens, proiectul a fost completat cu Anexa nr.42 „Comunicatul privind preschimbarea VMS”, care include elementele preschimbării la VMS sursă și la VMS destinație și cu Anexa nr.62 „Decizia cu privire la preschimbarea VMS”, în care sunt stabiliți parametrii de preschimbare a VMS la licitații.3. La Capitolul III au fost incluse modificări ale obligațiilor dealerilor primari, cu scopul de a întări aceste responsabilități, de a facilita promovarea valorilor mobiliare de stat și de a crește atractivitatea acestora pentru investitori. Totodată, modificările vizează susținerea lichidității pieței și contribuirea la crearea unui climat investițional stabil. În același timp, acestea au rolul de a asigura respectarea reglementărilor aplicabile și de a stabili condiții clare pentru activitatea dealerilor primari pe piața VMS.4. La Capitolul V, secțiunea 1 „Anunțarea licitației” a fost suplinită cu elementele suplimentare, care urmează a fi incluse în Comunicatul de anunț al licitațiilor de VMS în cazul preschimbării, cum ar fi maturitatea reziduală pentru VMS sursă și destinație, dobânda acumulată, rotunjită cu șapte semne după virgulă, volumul indicativ pentru VMS sursă, prețul de referință anunțat de Ministerul Finanțelor pentru VMS sursă sau destinație. Secțiunea 2 „Perfectarea și transmiterea ofertelor la licitație” a fost completată cu prevederi privind operațiunile de preschimbare. Totodată, având în vedere că, în cadrul licitațiilor de preschimbare va fi utilizată rata de conversie, la secțiunea 4 „Formule de calcul utilizate” a fost inclusă formula de calcul al acestui indicator.5. Capitolul VI1 include prevederi modificate ce țin de decontarea operațiunilor de plasare și de răscumpărare anticipată a VMS și a operațiunilor de preschimbare a VMS.De asemenea, sunt prevăzute modificări în Anexa nr. 9 la Regulamentul cu privire la plasarea, tranzacționarea și răscumpărarea valorilor mobiliare de stat în formă de înscriere în cont, care reglementează evaluarea performanței dealerilor primari. Aceste modificări vizează ajustarea criteriilor și punctajului, având în vedere necesitatea de a spori performanța dealerilor primari în contextul dezvoltării pieţei interne, în special introducerii unor noi instrumente, precum și de a crește ponderea VMS pe termen lung în total portofoliu. Astfel, se încurajează o implicare mai activă și o competiție mai mare pe piață. Modificările includ o revizuire a modului de calcul al punctajelor pe baza performanțelor individuale ale fiecărui dealer primar, pentru a asigura o evaluare echitabilă și corespunzătoare a contribuției fiecăruia la dezvoltarea pieței VMS. În același timp, modificările vizează o pondere mai mare activității desfășurate atât pe piața primară, cât și pe piața secundară, pentru a sprijini lichiditatea și a stimula tranzacționarea activă a VMS, în timp ce punctajul pentru aspectele calitative este diminuat.Totodată, ca urmare a simulărilor efectuate, în contextul revizuirii obligațiilor și criteriilor de evaluare a dealerilor primari, menționăm că nu se creează presiuni asupra acestora, permițându-le să participe activ la dezvoltarea pieței fără a pune în pericol stabilitatea lor financiară. |
| 3.2. Opțiunile alternative analizate și motivele pentru care acestea nu au fost luate în considerare |
| În procesul de elaborare a proiectului nu au putut fi aplicate alte opțiuni alternative.Prezenta hotărâre intră în vigoare peste un an de la data publicării în Monitorul Oficial al Republicii Moldova, cu excepția subpunctelor 1.2.1, 1.2.2, 1.2.3, 1.4, 1.5.2, 1.5.3, 1.5.4, 1.5.5, 1.6, 1.7, 1.8, 1.12, 1.20,1.23.5, 1.23.6, 1.23.7 și 1.27, care intră în vigoare peste o lună de la data publicării în Monitorul Oficial al Republicii Moldova. |
| **4. Analiza impactului de reglementare**  |
| 4.1. Impactul asupra sectorului public |
| Nu este aplicabil. |
| 4.2. Impactul financiar și argumentarea costurilor estimative |
| Implementarea proiectului hotărârii nu implică cheltuieli financiare și alocarea de mijloace financiare suplimentare din bugetul de stat. |
| 4.3. Impactul asupra sectorului privat |
| Nu este aplicabil. |
| 4.4. Impactul social4.4.1. Impactul asupra datelor cu caracter personal4.4.2. Impactul asupra echității și egalității de gen |
| Nu este aplicabil. |
| 4.5. Impactul asupra mediului |
| Nu este aplicabil. |
| 4.6. Alte impacturi și informații relevante |
| Nu este aplicabil. |
| **5. Compatibilitatea proiectului actului normativ cu legislația UE**  |
| 5.1. Măsuri normative necesare pentru transpunerea actelor juridice ale UE în legislația națională |
| Proiectul hotărârii nu are drept scop armonizarea legislației naționale cu legislația Uniunii Europene. |
| 5.2. Măsuri normative care urmăresc crearea cadrului juridic intern necesar pentru implementarea legislației UE |
| Nu este aplicabil.  |
| **6. Avizarea și consultarea publică a proiectului actului normativ** |
| Anunțul privind inițierea elaborării proiectului hotărârii a fost publicat pe pagina web oficială a Ministerului Finanțelor și pe portalul particip.gov.md, și poate fi accesat la următorul link: <https://particip.gov.md/ro/document/stages/proiectul-hotararii-comitetului-executiv-al-bancii-nationale-a-moldovei-cu-privire-la-modificarea-regulamentului-cu-privire-la-plasarea-tranzactionarea-si-rascumpararea-valorilor-mobiliare-de-stat-in-forma-de-inscriere-in-cont-aprobat-prin-hotararea-comitetului-executiv-al-bancii-nationale-a-moldovei-nr1702018-si-ordinul-ministrului-finantelor-nr1292018/11378>Totodată, în conformitate cu art. 32 alin. (1) și alin. (3) din Legea nr. 100/2017 cu privire la actele normative, proiectul hotărârii a fost transmis spre avizare autorităților și instituțiilor interesate și a fost supus consultărilor publice, iar în scopul respectării prevederilor Legii nr. 239/2008 privind transparența în procesul decizional, proiectul a fost plasat pe pagina web oficială a Ministerului Finanțelor și pe portalul particip.gov.md. |
| **7. Concluziile expertizelor** |
| În temeiul art.36 alin.(5) din Legea nr.100/2017 cu privire la actele normative, expertiza anticorupție a proiectului a fost efectuată de către Ministerul Finanțelor și Banca Națională a Moldovei în conformitate cu metodologia de efectuare a expertizei anticorupție, aprobată de Centrul Național Anticorupție, iar factori și riscuri de corupție nu au fost identificate.Totodată, potrivit art. 34 alin. (1) și art. 37 din Legea nr. 100/2017 cu privire la actele normative, proiectul a fost transmis de către Ministerul Finanțelor Ministerului Justiției pentru a fi supus expertizei juridice. Informațiile referitoare la rezultatele expertizei juridice privind compatibilitatea proiectului cu alte acte normative în vigoare, precum și respectarea temeiului legal și a normelor de tehnică legislativă a fost inclusă în sinteza obiecțiilor și propunerilor/recomandărilor al proiectului. |
| **8. Modul de încorporare a actului în cadrul normativ existent** |
| Implementarea prevederilor proiectului hotărârii nu necesită modificarea altor acte normative. Proiectul a fost elaborat în corespundere cu dispozițiile legale și este în concordanță cu cadrul normativ existent. |
| **9. Măsurile necesare pentru implementarea prevederilor proiectului actului normativ** |
| Proiectul hotărârii se aprobă cu condiția că configurațiile soluției tehnice oferită de Bloomberg pentru efectuarea operațiunilor de preschimbare a VMS nu conțin toate opțiunile de derulare a acestor operațiuni solicitate de Ministerul Finanțelor, iar efectuarea ajustărilor implică resurse umane și de timp considerabile. |

 **Secretar de stat Ion GUMENE**